OpenLLM-France/wikimedia huggingface dataset:
# Ramon Albareda i Masip

Ramon Albareda i Masip (Carbesí, l'Anoia, 20 de gener de 1885 - Sabadell, 11 de setembre de 1956) fou un polític català i alcalde de Sabadell del 15 d'octubre de 1939 al 31 de maig de 1940.

## Biografia

Va néixer en una família pagesa humil i molt nombrosa de Carbesí, poble de la comarca de l'Anoia, es va traslladar a Sabadell de jove, on exercí de jardiner. Es va casar amb Josepa Vidal i Reus i tingué dues filles: Ramona i Francesca.
Milità al Partit Tradicionalista tota la vida (la seu del Cercle Tradicionalista es trobava a la via de Massagué, 34), també era membre del Sometent local. El Cercle Tradicionalista tenia una llarga trajectòria a la ciutat des de finals del segle xix, molts dels seus membres havien actuat com a rebenta-vagues del Sindicat Lliure, defensaven la monarquia i un catolicisme de caràcter integrista. Tot i que poc nombrós, va ser l'únic grup local clarament compromès amb el cop d'estat del 18 de juliol
Va ser regidor durant la restauració i la “Dictablanda”. Va participar en la sublevació de Sant Andreu del 18 de juliol, va ser capturat però aconseguí escapr-se i es va ocultar fins al final de la guerra. Amb la victòria franquista, es va incorporat com a tinent d'alcalde de Sabadell i, al cap de tres mesos, va substituir com a alcalde accidental Esteve Maria Relat.

## Referències

* ↑ «Noticiario». Tiempos Críticos. Dios-Patria-Fueros-Rey. Núm.30, 1956, pàg. 4.
* ↑ Berenguer, Arnau. «Albareda Masip, Ramon», 21-08-2016. [Consulta: 17 febrer 2019].
# El cor de la terra

El cor de la terra (versió original: El corazón de la tierra) és una pel·lícula de 2007 dirigida per Antonio Cuadri. És l'adaptació de la novel·la homònima de Juan Cobos Wilkins.

## Argument

El 1873 un grup d'anglesos compren les mines de Riotinto (Huelva) creant la Rio Tinto Company i explotant cruelment els treballadors, sobretot menors i degradant notablement el medi ambient. Un dia arriba a la zona l'anarquista Maximiliano Tornet i adonant-se d'aquests fets inicia una revolta popular aconseguint unir els miners i camperols de tota la comarca. Però el 1888 els esdeveniments es precipiten i els propietaris de la mina obliguen a l'exèrcit espanyol a fer una brutal càrrega contra els vaguistes que acaba amb desenes de morts.

## Repartiment

* Catalina Sandino Moreno: Blanca Bosco
* Sienna Guillory: Katherine
* Philip Winchester: Robert Coyle
* Bernard Hill: Mr. Crown
* Joaquim de Almeida: Baxter
* Ana Fernández: Mercedes
* Fernando Ramallo: Carlos
* Juan Fernández: Nazario
* Jorge Perugorría: Alcalde
* Ana Isabel Calvo Tudela: Ballarí
* Jesús Carrillo: Anarquista 4
* Alicia Cifredo
* Juan Cisneros Marquez: Ballarí
* Mariana Cordero
* Elvira de Armiñán: Blanca Bosco - Chica
* Pablo Durán: Maximiliano Tornet
* Jason Fernández
* Mercedes Hoyos: Carmen
* Carlos Kaniowsky: Manuel
* Luichi Macías: Gipsy dancer
* Pino Moreau: Fernando, guàrdia civil
* Natalia Quesnel: Kathleen
* Mauro Rivera
* Arthur Rowshan: Ajay
* Jonny Spencer: Vigilant

## Comentaris

El film està basat en l'explotació empresarial que va tenir lloc a les mines. La pel·lícula va ser rodada a les mines de Riotinto, Linares de la Sierra, Trigueros i Mazagón (Huelva), on es van esdevenir els fets (denominats posteriorment com "l'any dels trets") i que van originar la cessació d'activitat de les mines de Rio Tinto, amb extres d'aquesta localitat i de la província. La pel·lícula, basada en el llibre homònim i que inclou forts canvis respecte a l'original, va ser estrenada, el 10 d'abril de 2007, simultàniament a Minas de Riotinto i Sevilla.
La pel·lícula va rebre el "Premi a la millor pel·lícula" del Festival de Cinema Llatí de Miami i va ser nominada a dos Premis Goya tècnics.

## Rebuda

"Cuadri aposta per l'espectacle i demostra un excel·lent maneig de la càmera (...) Tanmateix, així com avança la pel·lícula, la història es fa cada vegada menys transcendent, més maniquea i pueril"

## Premis i nominacions
### Nominacions

* 2008. Goya al millor maquillatge i perruqueria per José Quetglás i Blanca Sánchez
* 2008. Goya als millors efectes especials per Reyes Abades i Alex G. Ortoll

## Referències

* ↑ filmaffinity. El corazón de la tierra (en castellà). filmaffinity.
* ↑ amg. El corazón de la tierra (en anglès). amg.
* ↑ «El corazón de la tierra» (en castellà). 20 minutos. [Consulta: 20 juny 2016].
* ↑ Ocaña, Javier El País.

## Enllaços externs

* La primera revolució socioecológica d'Espanya Arxivat 2012-10-16 a Wayback Machine.
* Catalina Sandino roda "El corazón de la tierra" de Antonio Cuadri Arxivat 2006-05-29 a Wayback Machine.
# El cop de les nou reines

El cop de les nou reines (títol original: Criminal) és una pel·lícula estatunidenca dirigida per Gregory Jacobs, estrenada l'any 2004. És un remake del film argentí Nueve reinas (2000). Ha estat doblada al català

## Argument

Dos estafadors, Richard Gaddis i Rodrigo, es troben casualment i el primer proposa una cooperació provisional al segon. Més tard, un antic soci de Richard ha de cedir als dos homes una estafa que pot suposar diversos milions: la venda d'un fals Silver Certificate molt ben imitat a un ric col·leccionista que ha d'abandonar el país l'endemà.

## Repartiment

* John C. Reilly: Richard Gaddis
* Diego Luna: Rodrigo
* Maggie Gyllenhaal: Valerie
* Peter Mullan: William Hannigan
* Zitto Kazann: Ochoa
* Jonathan Tucker: Michael
* Laura Cerón: la criada
* Ellen Geer: Àvia
* Maeve Quinlan: Heather
* Brent Sexton: Ron
* Malik Yoba: Frank Hill
* Lillian Hurst: Senyora Ochoa
* Jack Conley: Henry
* Michael Shannon: Gene
* Patricia Belcher: La banquera

## Acollida

Projectat a només 90 sales als Estats Units, el film ha informat 929.000 dòlars al box-office estatunidenc.
Obté un 69 % de crítiques positives, amb una nota mitjana de 6,4/10 amb 121 crítiques recollides, en el lloc Rotten Tomatoes. A Metacritic, obté un resultat de 61/100 sobre la base de 35 crítiques recollides.

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > El cop de les nou reines». [Consulta: 13 novembre 2018].
* ↑ Holden, Stephen «Cons Meet Their Match: They Swindle Each Other» (en anglès). The New York Times.
* ↑ «Criminal (2004) - Box Office Mojo» (en anglès). [Consulta: 13 novembre 2018].
* ↑ «Criminal» (en anglès). [Consulta: 13 novembre 2018].
* ↑ «Criminal». [Consulta: 13 novembre 2018].
# Professor a Groenlàndia

Professor a Groenlàndia (títol original: Une année polaire) és una pel·lícula francesa d'aventures dirigida per Samuel Collardey. Es va estrenar el gener del 2018 al Festival de Cinema de Sundance i l'1 de març del 2019 doblada al català.

## Argument

L'Anders, un professor acabat de llicenciar, deixa Dinamarca per anar a treballar a la Groenlàndia rural. Quan hi arriba, troba una comunitat molt tancada. Allà, haurà d'acceptar un nou estil de vida i es qüestionarà les seves conviccions, que fins aleshores havien estat ben profundes.

## Referències

* ↑ «El film 'Professor a Groenlàndia' s'estrena en català aquest divendres». Llengua catalana. Generalitat de Catalunya, 19-02-2028 [Consulta: 6 març 2019].
* ↑ «Professor a Groenlàndia». El Punt Avui [Consulta: 6 març 2019].
# Puesto Cortaderas

Puesto Cortaderas és un petit con volcànic aïllat de l'Argentina, a la província del Neuquén. Es troba al Cinturó volcànic dels Andes. El cim s'eleva fins als 970 msnm.

## Referències

* ↑ «VolcanoDiscovery - dictionnaire: Puesto Cortaderas» (en francès). [Consulta: 5 novembre 2022].
# École nationale supérieure des arts appliqués et des métiers d'art

L'École nationale supérieure des arts appliqués et des métiers d'art (ENSAAMA) és un establiment públic d'educació artística i tècnica ubicat al districte 15 de París, rue Olivier-de-Serres (de vegades anomenada «escola Olivier-de-Serres»). L'ENSAAMA és avui una escola pública amb 710 alumnes en formació de postgrau, amb un caràcter professional divers.

## Graduats famosos

* Daniel Buren, un artista conceptual francès
* Malika Favre, una il·lustradora i artista gràfica francesa que viu a Barcelona
* Jean-Claude Mézières, un il·lustrador francès de còmics
* Su-Mei Tse, una música, artista i fotògrafa luxemburguesa

## Referències

* ↑ L'ensaama Olivier De Serres : Une Prestigieuse école D'arts Appliqués
* ↑ Écoles d’art et de design : l’âge de la maturité
# Warsaw (Ohio)

Warsaw és una població dels Estats Units a l'estat d'Ohio. Segons el cens del 2000 tenia 781 habitants.

## Demografia

Segons el cens del 2000, Warsaw tenia 781 habitants, 308 habitatges, i 218 famílies. La densitat de població era de 685,3 habitants per km².
Dels 308 habitatges en un 37,3% hi vivien nens de menys de 18 anys, en un 54,2% hi vivien parelles casades, en un 12,7% dones solteres, i en un 28,9% no eren unitats familiars. En el 26,6% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,02.
Per edats la població es repartia de la següent manera: un 29,2% tenia menys de 18 anys, un 8,2% entre 18 i 24, un 29,6% entre 25 i 44, un 18,8% de 45 a 60 i un 14,2% 65 anys o més.
L'edat mediana era de 35 anys. Per cada 100 dones de 18 o més anys hi havia 89,4 homes.
La renda mediana per habitatge era de 32.917 $ i la renda mediana per família de 40.556 $. Els homes tenien una renda mediana de 30.417 $ mentre que les dones 26.771 $. La renda per capita de la població era de 14.443 $. Aproximadament el 3,7% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Warsaw». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Warsaw». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Macropharyngodon vivienae

Macropharyngodon vivienae és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 11 cm de longitud total.

## Distribució geogràfica

Es troba des de KwaZulu-Natal (Sud-àfrica) i Madagascar.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E., 1978. A revision of the Indo-Pacific labrid fish genus Macropharyngodon, with descriptions of five new species. Bull. Mar. Sci. 28(4):742-770.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Snohomish

Snohomish és una població dels Estats Units a l'estat de Washington. Segons el cens del 2020 tenia 10.126 habitants.

## Demografia

Segons el cens del 2000, Snohomish tenia 8.494 habitants, 3.276 habitatges, i 2.099 famílies. La densitat de població era de 1.301,4 habitants per km².
Dels 3.276 habitatges en un 36,4% hi vivien nens de menys de 18 anys, en un 44,9% hi vivien parelles casades, en un 14,3% dones solteres, i en un 35,9% no eren unitats familiars. En el 29,1% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,03.
Per edats la població es repartia de la següent manera: un 26,5% tenia menys de 18 anys, un 8,5% entre 18 i 24, un 33,1% entre 25 i 44, un 19,3% de 45 a 60 i un 12,7% 65 anys o més.
L'edat mediana era de 34 anys. Per cada 100 dones de 18 o més anys hi havia 87,1 homes.
La renda mediana per habitatge era de 46.396 $ i la renda mediana per família de 61.034 $. Els homes tenien una renda mediana de 40.463 $ mentre que les dones 33.929 $. La renda per capita de la població era de 20.917 $. Aproximadament el 4,1% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «QuickFacts Snohomish city, Washington» (en anglès). Oficina del Cens dels Estats Units, 2022. [Consulta: 6 setembre 2022].
* 1 2 3 «Fact Sheet- Snohomish». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Snohomish». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Kiran Desai

Kiran Desai (Chandigar, 3 de setembre de 1971) és una escriptora índia. La seva novel·la L'herència de la pèrdua va guanyar el Premi Man Booker i el premi del National Book Critics Circle.
Filla de la també novel·lista Anita Desai, ha viscut a Anglaterra i els Estats Units. La seva primera novel·la, Hullabaloo in the Guava Orchard (1998), va ser valorada per figures com Salman Rushdie i va guanyar el Premi Betty Trask. La segona novel·la, L'herència de la pèrdua, va ser molt apreciada tant als Estats Units com a Europa i Àsia.

## Obres

* Hullabaloo in the Guava Orchard. Faber and Faber, 1998. ISBN 0-571-19336-6.
* L'herència de la pèrdua. Hamtish Hamilton Ltd, 2006. ISBN 0-241-14348-9.

## Referències

* 1 2 «Kiran Desai: Daughter of the diaspora» (en anglès). The Independent, 13-10-2006.

## Enllaços externs

* Kiran Desai a The Guardian
# Lloreret

El lloreret o llorer petit (Daphne laureola) és una planta de la família timeleàcia (Thymelaeaceae).
És un petit arbust que fa de 40 cm a 1 m d'alçària, amb tiges erectes, dretes i flexibles. Les fulles, de 3 a 12 cm, són persistents, oblongues i glabres (sense pilositat) de color verd intens, i només a la part superior de les tiges.
Floreix entre els mesos de febrer i maig. El fruit és una drupa petita ovoide, d'uns 5 a 8 mm, i són negres quan són madurs.
Habita al sud-oest d'Europa en boscos de sòl calcari fins als 1.600 metres d'altitud.
Malgrat el seu nom, el lloreret no té cap relació estreta amb el llorer, ni tampoc comparteix cap de les seves propietats.

## Referències

* ↑ Pascual, Ramon. Guia dels arbustos dels Països Catalans. Barcelona: Pòrtic, 1990, p. 114. ISBN 84-7306-407-0.
* ↑ «FloraCatalana.net - Daphne laureola L.». Arxivat de l'original el 2016-08-01. [Consulta: 29 desembre 2015].

## Enllaços externs

* Lloreret Arxivat 2008-10-30 a Wayback Machine..
# Somao

Somao (Somado en castellà) és una parròquia del conceyu asturià de Pravia. Té una població de 344 habitants (INE, 2006) i ocupa una extensió de 5,81 km². Es troba a 11 quilòmetres de la capital del concejo. Per arribar a Somao, cal desviar-se un quilòmetre des de la n-642 per la carretera AS-223.
Cal destacar la gran quantitat d'edificis indians i l'existència de dues àrees recreatives: La Peñora i Montegaudo.

## Barris

* Somao

## Paisatge

Pel que fa al paisatge, la seua privilegiada situació fa que puga ser albirat des de diferents llocs i des d'ell observar amplies vistes de la rasa costanera i de la desembocadura del Nalón al Mar Cantàbric.
Disposa d'una ruta de senderisme coneguda amb el nom de la Ruta del Eucalitón.

## Art

L'arquitectura de Somao canvia radicalment al voltant de 1900 quan l'aspecte rural es complementa amb palaus indians finançats amb les fortunes amassades a Cuba. La Torre, El Palacete de Solís o Marciel i el Noceu, són exemples d'aquesta tipologia modernista colonial i conjuguen gran qualitat d'edificació amb la imaginació i el recursos estètics. Normalment aquestes quintes s'envolten de jardins on creixen espècies exòtiques i on la palmera és l'arbre emblemàtic.
A Somao conviuen l'arquitectura rural amb aquestes construccions plenes de miradors i grans galeries envidrades. En ple cor de Somao s'hi pot trobar La Casona. A la finca pot veure's el panteó familiar d'estil modernista. Al seu interior es poden observar vitralls procedents dels tallers de Mauméjean, que aparegueren en l'exposició d'arts decoratives de 1911.
# Dufrenoysita

La dufrenoysita, oficialment i en anglès dufrénoysite, és un mineral de la classe dels sulfurs, que pertany al grup de la sartorita. Rep el nom en honor de Pierre Armand Petit Dufrenoy (Sevran, 5 de setembre de 1792 - París, 20 de març de 1857), professor de mineralogia a l'École des Mines de París. La dufrenita també és un mineral anomenat en honor seu.

## Característiques

La dufrenoysita és una sulfosal de fórmula química Pb₂As₂S₅. Cristal·litza en el sistema monoclínic. La seva duresa a l'escala de Mohs és 3.
Segons la classificació de Nickel-Strunz, la dufrenoysita pertany a «02.HC: Sulfosals de l'arquetip SnS, amb només Pb» juntament amb els següents minerals: argentobaumhauerita, baumhauerita, chabourneïta, guettardita, liveingita, parapierrotita, pierrotita, rathita, sartorita, twinnita, veenita, marumoïta, dalnegroïta, fülöppita, heteromorfita, plagionita, rayita, semseyita, boulangerita, falkmanita, plumosita, robinsonita, moëloïta, dadsonita, owyheeïta, zoubekita i parasterryita.

## Formació i jaciments

Va ser descoberta a la pedrera Lengenbach, situada a la comuna de Binn, a Valais (Suïssa). Tot i tractar-se d'una espècie no gaire habitual ha estat descrita en tots els continents del planeta a excepció de l'Antàrtida.

## Referències

* ↑ «Dufrénoysite» (en anglès). Mindat. [Consulta: 19 novembre 2019].
# Àvgust Davídov

Àvgust Iúlievitx Davídov (en rus: Август Юльевич Давидов) (1823-1885) va ser un matemàtic rus, catedràtic de la universitat de Moscou.

## Vida i Obra

Fill d'un metge, va ingressar a la universitat de Moscou el 1841, graduant-se el 1845. El 1848 va defensar la seva tesi sobre la teoria del equilibri dels cossos flotants, demostrant un mètode analític general per determinar les posicions d'equilibri dels cossos flotants.
El 1850 va començar a donar classes a la universitat de Moscou, a la qual va pertànyer tota la seva vida, essent també degà de la facultat de ciències.
Els seus treballs versen sobre equacions en derivades parcials, funcions el·líptiques. Però els seus treballs més originals són sobre teoria de la probabilitat: tot i que no publicats, els apunts de les seves classes dels anys 50's i de 1884-85, són un estudi sistemàtic de l'aleatorietat i de la probabilitat, insistint en que tota inferència estadística ha de tenir el suport de l'estadística matemàtica.
Juntament amb Nikolai Braixman va ser fundador de la Societat Matemàtica de Moscou, de la que va ser el seu primer president (1866-1885).

## Referències

* ↑ Grigorian, Dictionary of Scientific Biography.
* ↑ Gnedenko & Shĕinin, pàgina 251.

## Bibliografia

* Gnedenko, B.V.; Shĕinin, O.B.. «The Theory of Probability». A: Andrei N. Kolmogorov, Adolf-Andrei P. Yushkevich (eds.). Mathematics of the 19th Century: Geometry, Analytic Function Theory (en (anglès)). Birkäuser, 1996, p. 211-288. ISBN 0-8176-5048-2.

## Enllaços externs

* O'Connor, John J.; Robertson, Edmund F. «Àvgust Davídov» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Grigorian, A.T. «Davidov, August Yulevich». Complete Dictionary of Scientific Biography, 2008. [Consulta: 24 febrer 2017].
# Warson Woods

Warson Woods és una població dels Estats Units a l'estat de Missouri. Segons el cens del 2000 tenia 1.983 habitants.

## Demografia

Segons el cens del 2000, Warson Woods tenia 1.983 habitants, 781 habitatges, i 614 famílies. La densitat de població era de 1.297,7 habitants per km².
Dels 781 habitatges en un 31% hi vivien nens de menys de 18 anys, en un 72,6% hi vivien parelles casades, en un 4,4% dones solteres, i en un 21,3% no eren unitats familiars. En el 19,7% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,93.
Per edats la població es repartia de la següent manera: un 25,3% tenia menys de 18 anys, un 3% entre 18 i 24, un 20,6% entre 25 i 44, un 23,1% de 45 a 60 i un 28% 65 anys o més.
L'edat mediana era de 46 anys. Per cada 100 dones de 18 o més anys hi havia 91,5 homes.
La renda mediana per habitatge era de 87.330 $ i la renda mediana per família de 97.147 $. Els homes tenien una renda mediana de 78.684 $ mentre que les dones 40.313 $. La renda per capita de la població era de 46.575 $. Entorn de l'1,6% de les famílies i el 2,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Warson Woods». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Warson Woods». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# La Gresca

La Gresca fou un periòdic dels diumenges editat per catalans establerts a Santiago de Cuba (Cuba) el febrer de 1869, amb forta influència de la Renaixença catalana.
Va patrocinar la publicació a l'Havana el 1871 el primer llibre bilingüe Fe, pàtria, amor, escrit per l'exiliat liberal Francesc Camprodon i Safont.

## Referències

* ↑ Catàleg històric general de la premsa en català, p. 68
* ↑ Joan Crexell i Plajà Origen de la bandera independentista, Edicions El Llamp, Barcelona p. 26

## Enllaços externs

* Exemplar de "La Gresca" (1869) a todocoleccion.net
# Macropharyngodon ornatus

Macropharyngodon ornatus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 13 cm de longitud total.

## Distribució geogràfica

Es troba a Sri Lanka, l'oest d'Austràlia, Indonèsia i Nova Guinea.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E., 1978. A revision of the Indo-Pacific labrid fish genus Macropharyngodon, with descriptions of five new species. Bull. Mar. Sci. 28(4):742-770.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Loktiónovo

Loktiónovo (en rus: Локтионово) és un poble de l'óblast de Kursk, a Rússia, que en el cens del 2010 tenia 46 habitants. Pertany al districte rural de Fatej.

## Referències

* ↑ «Прогноз погоды в д. Бригадирово (Курская область)». Arxivat de l'original el 2013-09-25. [Consulta: 1r desembre 2019].
# La Terreur des Batignolles

La Terreur des Batignolles és un curtmetratge francès de comèdia dirigit per Henri-Georges Clouzot el 1931 basat en un argument de Jacques de Baroncelli. Dura 15 minuts.

## Sinopsi

Un lladre maldestre que entra nerviós a una casa buida és sorprés per la parella que hi viu, que arriba abans perquè té previst suïcidar-se

## Repartiment

* Germaine Aussey
* Louis Boucot
* Jean Wall

## Producció

El cineasta utilitza una fotografia fosca i col·loca les llums als llocs adequats per a un bon ús de les ombres. En canvi, els diàlegs dels actors són humorístics i maldestres.

## Referències

* ↑ Le Terreur des Batignolles a unifrance.org
* ↑ La Terreur des Batignolles, Claude Beylie, Cinéma 91 n°478, juin 1991

## Enllaços externs

* Fragment de la pel·lícula a YouTube